28 
(Verkarstung) vrlo je razvijen u istom području brda »Škabca« i 
vrlo prikladan za razvijanje kraskih oblika, kako se to očituje kod 
same špilje. (Vidi sliku špilje »Škabac« i njeno vanjsko obličje). 
Voda atmosferska, koja probija kroz ove pukotine rastvara 
vapnenac i stvara špilje, špiljske rukave, kako sam to već prije 
obrazložio, dok pri tom sve više raste objam špilje. Na ovaj način 
nastala je i špilja »Škabac«, koja danas zauzima vrlo veliki objam, 
koji se je već primakao u blizinu površine (2—5 m.), pa se može 
očekivati, da će naskoro uslijediti i prelom tavanskih stijena. 
Profil špilje »Škabac«. 
U profilu (vidi profil špilje »Skabac«) imade špilja oblik ljev- 
kaste doline, kojoj pristranci padaju pod kutom od 30", a dolinsko 
dno stoji u savezu sa špiljskim rukavima, koji jamačno stoje opet 
u savezu sa velikom drveničkom špiljom i dolinom. — Ovi rukavi 
danas su zabrtveni uslijed urušavanja tavanskih podova i gjubra od 
šišmiša, kojih imade u ovoj dvorani sva sila. U doba velikih obo- 
rina napuni se ovo dolinsko dno špilje vodom, što je znak, da 
špilja »Skabac« stoji u savezu sa drugom riječnom špiljom. 
Kvantum vode vrlo je neznatan, a traje najviše tri tjedna. Inače 
je ovo dolinsko dno špilje uvijek vlažno, tu i tamo opaža se 
i voda, koja se sabire u gjubru od šišmiša, a dolazi sa tavanskih 
stijena i pristranaka. 
Ispred ulaza u špilju nalazi se mala čistina, obrasla travom, 
otkale se pruža lijep vidik na bakarsku dolinu. Ulaz u špilju visok 
je 3 m, 2 i pò m. širok, 3 m. dug, a spušta se pod kutom od 
15° u prvu dvoranu, koja osim ovoga glavnoga ulaza imade još 
pokrajni mali ulaz (pò m. širok) sa zapadne strane. 
